

**Referat fra møte i menighetsrådet tirsdag 18.10.22**

**Til stede: Guro Hellgren, Roar Olsen, Bjørn Eskil Johannessen, Egil Håvard Lindsjørn, Torunn Bjerkerud, Terje Barmann, Trygve Westheim, Stine Kiil Saga, Mari Kristoffersen (sak 74/22), Tove-Marthe S. Nyhuus.**

 **Åpning** v/Egil Håvard; side 1399, Bjørn Eidsvåg har 6 sanger i salmeboka, vi synger nr. 449

**Saker:**

**72/22 Godkjenning av innkalling og saksliste
Vedtak: Godkjent**

**73/22 Godkjenning av referat fra møtet 06.09.22
Vedtak: Godkjent**

**74/22 Besøk av menighetspedagog Mari**

Babysang er en suksess! Nærmer seg 130 ulike babyer som har vært innom i løpet av året. Babysang på Hvelven annen hver torsdag, også en suksess. Takknemlige og deltakende tilskuere.

Torsdagsklubb, er en god gjeng med barn hvor alle har mor eller far fra andre land. Innholdet endres litt ut ifra hvem som er til stede og hvilket behov barna har, sist gang var det tegning og lese bok fordi det passet da. Alderen er fra 1 år (småsøsken) til 11 år (medhjelper). Kirketorsdag; de som kommer på middag kommer pga. middag, de blir sjelden til kveldsprogrammet. Kveldsprogrammet går av seg selv, og andre kommer på det.

Ten Sing (prosti), fin gjeng, 9 Ten Sing-konfirmanter, koret låter veldig bra, bandet er fulltallig. Mulig Ten Sing bidrar med underholdning på menighetsfest 3. november. MILK-helg på Blestølen 13.-15. januar (Mari og Anne-Marthe arrangerer), jobber med å få dette opp å gå.

Enkelt-tiltak; utdeling av bøker, det kan være utfordrende med lite forutsigbarhet med tabke på preste-bemanning for tiden.

Mandager Etter skoletid, Anne-Marthe har ansvar fra ca. 14.00-18.00, Mari 18.00-20.30. Ved sykdom, bør ungdommene få mer ansvar, eller MÅ vi ha en ansatt/voksen på plass?

Trosopplæringsplanen skal godkjennes før 1.mars 2023. Denne skal godkjennes av menighetsrådet. Vi kan begynne arbeidet, men kanskje vi skal søke utsettelse pga.

bemanning. Menighetspedagog, sokneprest og trosopplæringsutvalg bør medvirke i dette arbeidet.

Tilbakemeldinger til Mari: fortsett med de flotte arbeidet du gjør, og legg vekk det du føler du skulle gjort!!
**Vedtak**: MR takker for veldig god innsats, og oppfordrer til å prioritere studier.

Det bør tilstrebes at det er en voksen kontaktperson når ungdom har aktivitet i kirka, men det bør også åpnes opp for at ungdom får utvidet ansvar ut fra ansattes vurdering av de ulike situasjonene. Menighetsrådet holdes orientert om erfaringene som gjøres.

**75/22 Strømsparing**

**Vedtak:** Menighetsrådet ser alvoret i situasjonen og ønsker å bidra til strømsparing. Samtidig ønsker vi å ta hensyn til den store aktiviteten som foregår i kirken og foreslår derfor følgende tiltak: MR (det prioriteres) ønsker at det i prostiet alltid er tilgang til dåp. VI vurderer antall gudstjenester i underetasjen i januar. Dobbel dør brukes ikke til vanlig, kun ved begravelse (kiste) Vi ber prosten vurdere rullering av gudstjenester innad i prostiet. MR er opptatt av at det kommuniseres at kirkene er åpne tilnærmet normal drift i januar/februar.

Vi ønsker å være fleksible, og ber stab, særlig kirketjenere komme med gode forslag.

**76/22 Valg**

**Vedtak**: Nominasjonskomite bør bestå av 3-4 personer i tillegg til nåværende/forhenværende sokneprest.

Erfaringene fra nåværende antall medlemmer i rådet er svært gode. Menighetsrådet skal bestå av 6 personer, samt sokneprest og en vara.

**77/22 Forordnede gudstjenester**

**Vedtak**: MR vedtar vedlagte forslag til forordnede gudstjenester med de endringer som soknepresten har angitt.

**78/22 Medarbeiderfest 3.11: program og gjennomføring**

Tidsramme: 19.00-21.30.

Program – Stine tar ansvar for dette i samarbeid med Guro.

Andakt – Stine og Stein

Quiz - Trygve og Egil Håvard

Servering – Roar ordner mat; suppe m/rundstykker, smør.

Guro bestiller Ringerikskringle, Tove-Marthe ordner bord, alle er med å rydde opp etterpå

Annet innhold:
ha tid til å prate/spise sammen

Frivillighetens år i år, vise film
Synge salmer, quiz, andakt på slutten

Mulig underholdning av Ten Sing

Oppfordre til å ta bilder gjennnom året, vise bilder

Si litt om arbeidet som foregår – Guro

Tavle med post-it-lapper som folk kan sette opp gjennom hele kvelden

**Vedtak**: Festen gjennomføres i henhold til egen liste.

**79/22 Oppnevning av Hermon-komite**

**Vedtak:** MR reserverer 13.-15. oktober 2023.

Komiteen settes på neste møte.

**80/22 Innspill til diakon-stillingen**

Stig har sagt opp sin stilling med virkning fra 1. januar. Det foregår nå en del utredninger i den forbindelse. Det felles diakoniutvalget for de tre menighetene er bedt om å uttale seg. De skal ha møte 3. november.
**Vedtak**: Det er viktig at stillingens innhold blir gjennomgått. MR sine representanter i utvalget bes å gi innspill ut fra det som ble sagt i MR-møtet.

**81/22 Bemannings-situasjonen i menigheten**
Med sykemeldt seniorprest, sokneprest i 10% stilling og diakoniarbeider-vikar i 50% stilling, er det en krevende situasjon. **Vedtak:** MR innstiller prosten til å ytre behov for prestevikar og stiftspraksis i mars 2023.

**82/22 Orienteringssaker**

* Konfirmantarbeidet: mange konfirmanter, justeringer i programmet
* Kirkemøtets vedtak i kirkeordningssaken.
Prinsipp-vedtak, landet på modell 3, et kompromiss. Det er en trinnvis utvikling av kirkeordningen hvor man har bestemt at prestene skal være ansatt i rettssubjektet, men at de andre skal være ansatt lokalt. Det skal være en ledelse. Siste ord er ikke sagt i denne saken. Forskjellen er at biskopen ikke skal ha ansattansvar for prestene, dette skal ligge på et lavere nivå. Diakoner/kapellaner skal ligge under prosten.
* Regnskap og budsjett
Vi er i gang med å rydde opp i dette med vipps-systemet. Vi har god økonomi. Fjorårets regnskap er godkjent av Viken regnskap. Alt håpes å legges frem på neste menighetsrådsmøte.
* Nytt fra Fellesrådet
Vi er allerede på underskudd pga. strømpriser.
Vi har fått støtte for innkjøp (kr. 100.000,-)av en fossilfri bil, som et prøveprosjekt. Kan brukes i begge arbeidslinjer.
Familien Mohamadi er tilbake i Hønefoss. Barna starter på skolen denne uken.
* Arrangementer som har vært og skal være i nærmeste tid
Besøk av ungdommens bispedømmeråd, veldig fin gudstjeneste.
Norderhov 850 år, jubileumsgudstjeneste 23. oktober kl. 11.00

**Vedtak:** Tatt til orientering

**83/22 Eventuelt**

**83/22-1:** KORK holder konsert i Hønefoss kirke 9. desember 2023.